kardosdrur/scandi-wiki huggingface dataset:
Jens-Erik Madsen

Jens-Erik Madsen (født den 30. marts 1981 i Randers, Danmark) er en dansk tidligere professionel cykelrytter.

Professionelle hold 
 2004 - 2005 - Glud & Marstrand Horsens (Danmark) 
 2006 - 2008 - Designa Køkken (Danmark) 
 2009 - Team Capinordic (Danmark)
 2010 - Designa Køkken – Blue Water (Danmark)
2011 - Team Concordia (Danmark)
2012 - Team Trefor (Danmark)

Resultater

2011 
 2. plads ved Københavns seksdagesløb (med Marc Hester)

2009 
  Verdensmester – 4000 m holdforfølgelsesløb (med Alex Rasmussen, Casper Jørgensen, Michael Mørkøv, Michael Færk Christensen)
 smester –  Landevej, Holdløb (med Rasmus Guldhammer, Troels Rønning Vinther, Thomas Guldhammer, Jonas Aaen Jørgensen, Daniel Kreutzfeldt)
 smester – 1000 m på tid med fast start

2008 
 Olympisk sølvmedalje, 4000 m holdforfølgelsesløb (med Alex Rasmussen, Casper Jørgensen, Michael Mørkøv, Michael Færk Christensen)
  2. plads verdensmesterskab – 4000 m holdforfølgelsesløb (med Alex Rasmussen, Casper Jørgensen, Michael Færk Christensen)

Eksterne henvisninger  

Mandlige cykelryttere fra Danmark
Olympiske sølvmedaljevindere fra Danmark
Medaljevindere fra Danmark ved sommer-OL 2008
Personer fra Randers
Årets fund i dansk idræt
BL - Danmarks Almene Boliger

BL - Danmarks Almene Boliger (tidligere Boligselskabernes Landsforening) er interesse- og brancheorganisation for cirka 530 almene boligorganisationer, der drives på et non-profit grundlag.

Organisationen repræsenterer de almene boligorganisationer i forhold til de offentlige myndigheder. Den servicerer og rådgiver de almene boligorganisationer og uddanner beboere og personale i beboerdemokrati, ledelse og administration.

1 mio. danskere bor alment i mere end en halv million boliger - eller næsten hver femte danske bolig. BL udgiver bl.a. fagbladet Boligen og det husstandsomdelte Beboerbladet, som udkommer 4 gange om året til alle, der bor i en almen bolig. 

Studiestræde 50 i København er hovedsæde for organisationen, og også hjemsted for Landsbyggefonden og Byggeskadefonden.

Kilder 
Boligselskabernes Landsforenings hjemmeside

Brancheforeninger i Danmark
Almene boligorganisationer
Richard Benjamin

Richard Benjamin (født 22. maj 1938 i New York City, New York, USA) er en amerikansk filmskuespiller og instruktør.

Han filmdebuterede i Goodbye, Columbus (Farvel, Columbus, 1969), og spillede den plagede hovedperson i Portnoy's Complaint (Portnoys genvordigheder, 1972), og var turisten i Michael Crichtons dystre science fiction-drama Westworld (Vestens vilde robotter, 1973). Han har bl.a. instrueret My Favorite Year (Det var tider, 1982) med Peter O'Toole og Mermaids (Skønne sild, 1990) med Cher og Bob Hoskins.

Eksterne henvisninger 
 

Skuespillere fra New York
Filminstruktører fra USA
Personer fra New York City
Jøder fra USA
Danny Trejo

Danny Trejo (født Dan Trejo, Jr. 16. maj 1944 i Los Angeles i USA) er en amerikansk skuespiller. Han har medvirket i mange Hollywoodfilm, hvor han er kendt for sine roller som den hårde type.

Trejo er mexikansk-amerikaner og er søn af Alice Rivera og Dan Trejo, der var konstruktionsarbejder. Han er fætter til filmmageren Robert Rodriguez. Som ung var han kriminel og narkotikamisbruger. Han sad flere gange i fængsel, blandt andet i San Quentin State Prison, hvor han blev statsfængselets boksemester i letvægt og weltervægt. 

Han gennemgik et 12-trins afvænningsprogram, og til et møde mødte han en inden for filmbranchen som fik ham med i en mindre rolle i en film. Efter dette har han medvirket i mange film sammen med flere af topskuespillerne i Hollywood, som Johnny Depp, Al Pacino, Nicolas Cage, Charles Bronson, Jean-Claude Van Damme, George Clooney, Edward Furlong, John Malkovich, Robert De Niro, Harrison Ford, Val Kilmer, og Antonio Banderas.

Trejo har optrådt i 5 eller flere film per år i varierende genrer i blandt andre: Blood in Blood Out, Animal Factory, Anaconda, XXX, Desperado, Once Upon a Time in Mexico, Heat, From Dusk till Dawn, Con Air, Six Days Seven Nights, Spy Kids, The Replacement Killers, Anchorman: The Legend of Ron Burgundy, The Devil's Rejects, Valley of Angels, Delta Farce, Grindhouse, Rob Zombie's Halloween og Snoop Dogg's Hood of Horror.

Han har også lagt stemme til en del Playstation/X-box-spil, blandt andet i spillene Grand Theft Auto: Vice City og Grand Theft Auto: Vice City Stories til karakteren Umberto Robina, der har en stor lighed til Trejo, samt i kampspillet Def Jam: Fight for NY, hvor han er en spillebar karakter. 

Trejo er gift med Debbie Shreve. Han har tre børn: Danny Boy (født 1981), Gilbert (født 1988) og Danielle (født 1990) der alle er fra tidligere forhold.

Filmografi

Referencer

Eksterne henvisninger 

 

Skuespillere fra USA
Personer fra Los Angeles
Amerikanere i 1900-tallet
Amerikanere i 2000-tallet
Casper Jørgensen

Casper Jørgensen (født, d. 20 august 1985) er en tidligere professionel cykelrytter og OL-medaljevinder fra Danmark.

Nuværende træner for Danmarks banelandshold. Han vandt prisen som årets træner ved DR’s Sport 2019.

Professionelle hold 
 2007 – Odense Energi (Danmark)
 2008 – GLS – Pakke Shop (Danmark)
 2009 – Team Capinordic (Danmark)
 2010 – Designa Køkken – Blue Water (Danmark)

Resultater

2009 
  Verdensmester – 4000 m holdforfølgelsesløb (med Alex Rasmussen, Jens-Erik Madsen, Michael Mørkøv, Michael Færk Christensen)

2008 
 Olympisk sølvmedalje, 4000 m holdforfølgelsesløb (med Alex Rasmussen, Jens-Erik Madsen, Michael Mørkov, Michael Færk Christensen)
  2. plads verdensmesterskab – 4000 m holdforfølgelsesløb (med Alex Rasmussen, Jens-Erik Madsen, Michael Færk Christensen)
 Europamester, Bane, Parløb, Elite 2008 (med Michael Mørkov)

Eksterne henvisninger 

Mandlige cykelryttere fra Danmark
Olympiske sølvmedaljevindere fra Danmark
Medaljevindere fra Danmark ved sommer-OL 2008
Årets fund i dansk idræt
New Politics

New Politics er et rockband fra Danmark som hører til på pladeselskabet RCA.

Medlemmer

Nuværende medlemmer 
 David Boyd – vokal
 Søren Hansen – guitar
 Louis Vecchio – trommer

Tidligere medlemmer 
 Poul Amaliel – trommer

Diskografi

Album 
 2010: New Politics
 2013: A Bad Girl in Harlem

Singler 

Musikgrupper fra Danmark
Musikgrupper fra 2009
Le Kid

Le Kid er en pop-gruppe fra Sverige. Gruppen står blandt bag singlen "Human behaviour" der er titelsangen til den danske udgave af Paradise Hotel 2012.

Medlemmer 
 Johanna Berglund – Vokal
 Helena Lillberg – Vokal
 Anton Malmberg Hård – Guitar
 Märta Grauers – Trommer
 Felix Persson – Klaver

Eksterne henvisninger 
 
 

Musikgrupper fra Sverige
Musikgrupper fra 2008
The Heavy

The Heavy er et R&B/Soul/Rock-band fra Storbritannien dannet i 2007.

Historie 
Guitarist Dan Taylor og forsanger Kelvin Swaby mødte hinanden i 1990 gennem fælles interesser indenfor vintage R&B musik og Jim Jarmusch film. Senere kom trommeslager Chris Ellul og bassist Spencer Page til.

Bandet udsendte to singler i efteråret, 2007 bl.a. "That Kind of Man", og fik på den baggrund skrevet kontrakt med pladeselskabet Ninja Tune. The Heavy udsendte deres første album "Great Vengeance and Furious Fire" den 17. september, 2007 i England og 8. april, 2008 i USA.

Den 2. oktober, 2009 kom The Heavys andet album, "The House That Dirt Built", på gaden. Sangen "How You Like Me Now?" fra albummet blev brugt i en Kia Sorento tv-reklame, som blev sendt under 2010-udgaven af Super Bowl. Sangen blev også brugt i 2010 sportsdramaet The Fighter med Mark Wahlberg og Christian Bale.

Samme sang er blevet brugt i tv-afsnit af Entourage, Community, Rookie Blue, White Collar og Outlaw. Bandet spillede desuden sangen under deres første optræden i Late Show with David Letterman, hvor Letterman for første gang i sin karriere bad om et ekstranummer fra en musiker/eller band.

Diskografi

Studie albums

Singler 
 "That Kind of Man" (2007)
 "Set Me Free" (2008)
 "Oh No! Not You Again!" (2009)
 "Sixteen" (2009)
 "How You Like Me Now?" (2009)
 "No Time" (2009)
 "Short Change Hero" (2009)
 "What Makes a Good Man?" (2012)
 "Curse Me Good" (2012)
 "Can't Play Dead" (2012)

Opsamlingsalbum 
 Verve Remixed Christmas (2008)
 Johnny Cash Remixed (2009)
 Contraband - Original Motion Picture Soundtrack (2012)

Referencer 

Musikgrupper fra Storbritannien
Hurts

Hurts er en engelsk synthpop duo bestående af sanger Theo Hutchcraft og keyboardspiller og guitarist Adam Anderson.

I juli 2009 skrev den britiske avis The Guardian om gruppen i deres serie "New band of the day". De endte på en fjerdeplads i BBC's Sound of 2010 konkurrence. Den 3. maj 2010 udgav Hurts singlen "Wonderful Life" i Danmark, som det første land til at udgive gruppens musik. Sangen var forrinden blevet valgt til Ugens Uundgåelige på P3. Den 23. maj udgav gruppen deres officielle debutsingle, "Better Than Love", i hjemlandet Storbritannien. Efterfølgende udkom "Wonderful Life" som andensingle den 22. august 2010.

Hurts udgav debutalbummet, Happiness, den 6. september 2010. Det er bl.a. indspillet i Sverige og produceret af den svenske producer Jonas Quant. Albummet blev udgivet på Sony-underselskabet Major Label, under ledelse af Richard Stannard, der bl.a. har produceret flere hits for Kylie Minogue. 

Netop Minogue medvirker i en duet på sangen Devotion. Ifølge forsanger Theo Hutchcraft overtalte de Minogue til at medvirke på albummet ved at sende hende et kærestebrev.

Diskografi

Album 
 Happiness (2010)
 Exile (2013)
 Surrender (2015)
 Desire (2017)
 Faith (2020)

Singler 
 "Better Than Love" (2010)
 "Wonderful Life" (2010)

Referencer

Eksterne henvisninger 

 Officiel hjemmeside

Musikgrupper fra Storbritannien
Ernest Bevin

Ernest Bevin (9. marts 1881 – 14. april 1951) var en britisk fagforeningsmand, socialdemokratisk politiker og statsmand.

Han var arbejdsminister i den britiske regering under 2. verdenskrig. Efter krigen blev han udenrigsminister. I efterkrigstiden markerede han sig som støttespiller for USA og som en markant antikommunist. Han spillede en central rolle i oprettelsen af NATO. Bevin gik samtidig ind for en afvikling af det britiske kolonistyre i Indien og andre kolonier.

Eksterne henvisninger 
 

Medlemmer af Underhuset
Udenrigsministre fra Storbritannien
Lords Keeper of the Privy Seal
Scratch (banecykling)

Scratch-løb er en cykelsportsdisciplin på bane, med flere deltagere, som alle starter fra samme punkt/ linje på banen.

Løbets normale distancer er for kvinder og mænd, henholdsvis 10- og 15 kilometer (der findes varierende distancer), som  bliver kørt uden pauser hvor deltagende ryttere forsøger at bryde ud fra feltet for på denne måde at tage ekstra omgange fra konkurrenterne.

Hvis en eller flere ryttere henter feltet med en eller flere omgange og beholder denne position indtil afslutningen, vil det placere dem foran rytterne der har kørt færre omgange.

Vinderen er den rytter som har taget flest omgange fra konkurrenterne og samtidig er først over målstregen.

Disciplinen har siden 2002 har været en del af UCI's program til 
verdensmesterskaberne i cykelløb.

Eksterne henvisninger
Kvindlige vindere
Mandlige vindere

Cykelsportsdiscipliner
Banecykling (cykelsport)
Jay Wright Forrester

Jay Wright Forrester (født 14. juli 1918, død 16. november 2016) var en amerikansk edb-ingeniør og videnskabsmand.

Videnskabsfolk fra USA
Dennis Chambers

Dennis Milton Chambers (født 9. maj 1959 i Baltimore , USA ) er en amerikansk trommeslager. Han har spillet med John Scofield, John Mclaughlin og Carlos Santana. Han er mest kendt som fusionstrommeslager, men spiller i alle genrer. Chambers besidder en højt udviklet teknik, og har et mesterligt groove.

Udvalgt diskografi 
 John Scofield – Blue Matter (1986)
 John Scofield – Pick Hits – live (1987)
 John Scofield – Loud Jazz (1988)
 Dennis Chambers - Big City (1987)
 The Brecker Brothers – Return of the Brecker Brothers (1992)
 The Brecker Brothers – Live in New York (1992)
 Steve Khan – Headline (1992)
 Steve Khan – Crossings (1994)
 Steve Khan – The Suitcase – Live (1994)
 Steve Khan - Subtext (2014)
 Dennis Chambers (1992)
 Dennis Chambers – Outbreak (2002)
 Dennis Chambers – Planet Earth (2005)
 Dennis chambers - Groove and Moore (2014)
 John Mclaughlin – trio Live in Tokyo ( 1993)
 John Mclaughlin – The Promise (1996)
 John Mclaughlin – The Heart of Things (1997)
 John Mclaughlin – Live In Paris (2000)
 Bob Berg & Mike Stern – Games (1996)
 FrontPage (2000)

DVD 

 Dennis Chambers - In the Pocket - Instruktions DVD vol. 1 
 Dennis Chambers - Serious Moves - Instruktions DVD vol. 2

Eksterne kilder og henvisninger 
 Website 
 Om Dennis Chambers på drummerworld.com

Trommeslagere fra USA
Rytterstatuer i Danmark

Rytterstatuer i Danmark er tænkt som en samlet oversigt over rytterstatuer, der er opstillet i Danmark. Det kan dog ikke med sikkerhed siges, hvor mange statuer til nedenstående liste der mangler, for at listen vil være reelt komplet.

Danmarks og Skandinaviens første rytterstatue står på Kongens Nytorv og viser Christian 5. til hest. Den er dog ikke den ældste, da den er en kopi fra 1940’erne af den oprindelige fra 1688, der var lavet af bly og sank sammen. 

Flere statuer er udført på initiativ af befolkningen og finansieret af folkeindsamlinger og er ægte udtryk for folkets taknemmelighed til den afbillede. Det gælder navnlig statuer af Christian 9., den første Lyksborgske (Glücksborgske) konge 1863-1906, og kongen under begge de to verdenskrige, Christian 10. 1912-1947).

Se også 
 Statuer og mindesmærker af navngivne, historiske kvinder i Danmark

Referencer

Eksterne henvisninger 
 Nordens ryttarstatyer, Carl Felding 1998

Statuer
Lister over bygninger, konstruktioner og anlæg i Danmark
Monumenter i Danmark

en:List of equestrian statues#Denmark
Mistænkt - Nogen lyver

Mistænkt – Nogen Lyver... er navnet på et dansk computerspil fra 2000, udgivet af Vision Park i samarbejde med tv-programmet Efterlyst. Spillet var baseret på autentisk materiale og indeholdt filmede sekvenser med danske skuespillere såsom Lars Mikkelsen og Thomas Biel. Sekvenserne blev desuden instrueret af Kasper Gaardsøe.

Handling 
Historien begynder da en fisker fanger et afsavet ben i sit fiskenet. Benet viser sig at komme fra den forsvundne Eva Larsen. Som spiller bliver man sat på sagen af politichefen (spillet af Michelle Bjørn-Andersen) og skal som efterforskningsleder lede en flok politifolk og løse mordgåden.

Man skal kunne bevise både fundet, forbrydelsen, døden og gerningsmanden inden tiden løber ud. På et tidspunkt bliver det desuden muligt at efterlyse nye oplysninger med TV-programmet Efterlyst.

Kilder 

 Spillets Brugermanual
 Pan Visions Hjemmeside 

Computerspil fra 2000
Adventurespil
Windows-spil
Phil Seamen

Phillip William "Phil" Seamen (28. august 1926 i Burton on Trent – 13. oktober 1972) var en engelsk jazztrommeslager.

Phil Seamen har spillet med en bred skare af musikere i England. Han spillede med Ronnie Scott, Tubby Hayes, Joe Harriot og mange andre jazzmusikere i London.

I 1960'erne spillede han også bluesmusik med bl.a. Georgie Fame, og underviste rocktrommeslageren Ginger Baker fra gruppen Cream. 
Han var med i Bakers tidlige band Air Force. Han bragte altid sine spillesituationer stor entusiasme og vitalitet. Han var oprindelig Beboptrommeslager, men bevægede sig med tiden mod freejazzen.

Diskografi 
 Now ! .. Live (1968)
 Phil Seamen meets Eddie Gomez ( 1969 )
 Phil on Drums (1971)
 The Phil Seamen Story (1972)

Eksterne henvisninger/kilder 
Om Phil Seamen på jazzprofessional.com

Trommeslagere fra Storbritannien
Jazzmusikere fra England
Jazztrommeslagere
Tånum Kirke

Tånum Kirke er en kirke i Tånum Sogn i det tidligere Sønderlyng Herred Viborg Amt, nu Randers Kommune. Apsis, kor og skib er opført i romansk tid i fint tilhugne kvadersten, formodentlig omkring 1150.

Begge de oprindelige døre er blændet, men portalerne er bevaret i murværket med profilerede karmsten. Nordportalens tympanon er glat, på sydportalens tympanon kan man se Kongernes tilbedelse og Flugten til Ægypten. Sydportalens tympanon er tæt knyttet til tympanonen over sydportalen i Ålum Kirke. Mod nord er bevaret tre romanske vinduer. Under korets sydvindue ses en kvader med kors. I sengotisk tid blev skibet forlænget mod vest, de spidsbuede døre mod nord og syd er bevaret, norddøren er tilmuret, syddøren er stadig i brug, den jernbundne dørfløj til skibet er formodentlig oprindelig. Tårnet er ligeledes opført i sengotisk tid men er ikke forbundet med skibet. Våbenhuset er opført i sengotisk tid, noget senere end tårnet. I våbenhusets østmur ses en reliefkvader med hoved, våbenhusets indgangsdør er flankeret af to profilerede karmsten. Kirken blev hovedistandsat 1950-51.

Kor og skib har fladt bjælkeloft, korbuen er udvidet. På korets sydvæg har man fundet rester af en kalkmalet rankedekoration. Det murede alterbord har forside fra 1600-tallet med stribemønster og Christian 5.'s navnetræk. På alterbordet står en renæssancetavle, der ifølge indskriften er udført i 1609, i storfeltet er indsat et maleri af Anker Lund fra 1889. Prædikestolen er fra 1634. På skibets nordvæg hænger et korbuekrucifiks fra sengotisk tid.

Den romanske døbefont af granit har vulst omkring mundingsranden, skaft og firkantet fod.

Eksterne kilder og henvisninger 

 Tånum Kirke  hos nordenskirker.dk
 Tånum Kirke hos KortTilKirken.dk

Kirker i Randers Kommune
Kirker i Århus Stift
Kirker i Viborg Amt
Christian Wilhelmsson

Christian Ulf Wilhelmsson (født 8. december 1979 i Malmø) er en tidligere svensk fodboldspiller. Han har spillet for blandt andet Mjällby, Stabæk, RSC Anderlecht, FC Nantes, AS Roma, Bolton Wanderers,Deportivo La Coruña, Al-Hilal, Al-Ahli, LA Galaxy og Baniyas.

Wilhelmsson står (pr. 24. maj 2012) noteret for 78 kampe og otte scoringer for Sverige landshold, som han debuterede for i 2001. Han har repræsenteret sit land ved EM i 2004, VM i 2006 og EM i 2008.

Eksterne henvisninger 

Fodboldspillere fra Sverige
Fodboldspillere fra RSC Anderlecht
Fodboldspillere fra FC Nantes
Fodboldspillere fra AS Roma
Fodboldspillere fra Bolton Wanderers F.C.
Fodboldspillere fra Deportivo La Coruña
Personer fra Malmø
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved det europæiske mesterskab i fodbold 2012
David Strathairn

David Russell Strathairn (født 26. januar 1949 i San Francisco, Californien, USA) er en amerikansk filmskuespiller.

Strathairn debuterede i John Sayles' Return of the Secaucus 7 (1980), og har ofte spillet i denne instruktørs film, bl.a. i Matewan (1987), City of Hope (1991) og Limbo (Grænselandet, 1999). Han havde fine karakterroller i bl.a. The Firm (Firmaets mand, 1993) og L.A. Confidential (1997), og et kritikerrost portræt af journalisten Edward R. Murrow i George Clooneys Good Night, and Good Luck (2005).

Filmografi

Film

Tv

Teater

Musikvideoer

Referencer

Eksterne henvisninger 
 

Skuespillere fra Californien
Personer fra San Francisco
Stern John

Stern John (født 30. oktober 1976) er en tidligere fodboldspiller fra Trinidad og Tobago. Han har spillet for mange klubber, men der hvor han har haft mest succes personligt er to sæsoner i Columbus Crew, hvor han scorede 44 mål i 55 kampe. Han spillede også for Nottingham Forest, Birmingham City F.C., Coventry City F.C., Sunderland A.F.C., Southampton F.C., Crystal Palace og Ipswich. 

Han er 1,80 høj og vejer 83 kg. Han var med på det hold, som førte Trinidad og Tobago til VM 2006 og spillede også ved verdensmesterskaberne. Han startede karrieren i Malta Carib Alcons. Han har spillet 109 kampe for Trinidad og Tobago og scoret 69 mål siden 1995 og er dermed den mest scorende på Trinidad og Tobagos landshold.

Referencer

Eksterne henvisninger 
 

Fodboldspillere fra Trinidad og Tobago
Fodboldspillere fra Columbus Crew
Fodboldspillere fra Nottingham Forest F.C.
Fodboldspillere fra Birmingham City F.C.
Fodboldspillere fra Coventry City F.C.
Fodboldspillere fra Sunderland A.F.C.
Fodboldspillere fra Southampton F.C.
Fodboldspillere fra Crystal Palace F.C.
Fodboldspillere fra Ipswich Town F.C.
Deltagere ved verdensmesterskabet i fodbold 2006
Finimeter

Et finimeter (latin finis for slutning og meter for måler) bruges til angivelse af resterende respiratorisk tryk. Det anvendes fortrinsvis ved dykning, til trykkammerbrug og i ubåde til at angive, det resterende tryk i luftflasker til indåndingsbrug. Ordet finimeter var oprindeligt et produktnavn fra firmaet Dräger, men anvendes i dag generisk om alle former for trykmålere til respiratorisk tryk.

På SCUBA-sæt vil finimeteret typisk været tilsluttet flaskesættet direkte, eller til højtrykstilgangen fra førstetrinnet. Trykket føres ind i et bourdonrør, der er forbundet til en viser, som er placeret foran en skala.

Se også 
 Barometer
 Manometer

Dykkerudstyr
Måleinstrumenter
Slaget ved Lissa

Slaget ved Lissa har flere betydninger:

 Slaget ved Lissa (1811)
 Slaget ved Lissa (1866)
Rex Harrison

Sir Reginald "Rex" Carey Harrison (født 5. marts 1908 i Huyton, Lancashire, England, død 2. juni 1990 i New York City, New York, USA) var en engelsk skuespiller.

Han debuterede på scene i 1924, og film i 1930. På film blev han for alvor lagt mærke til i Carol Reeds Night Train to Munich (Nattog til München, 1940) og mod Wendy Hiller i Shaw-filmatiseringen Major Barbara (1941). Harrisons styrke lå først og fremmest i det elegante lystspil, og rollen i Noël Cowards og David Leans Blithe Spirit (Elvira går igen, 1945) førte til kontrakt i Hollywood. Her spillede han bl.a. mod Irene Dunne i Anna and the King of Siam (Anna og kongen af Siam, 1946) og Linda Darnell i Unfaithfully Yours (Jalousi efter noder, 1948). Fra 1960'erne huskes han som Cæsar i Cleopatra (1963) mod Elizabeth Taylor, og som professor Higgins i My Fair Lady (1964; Oscar-pris) mod Audrey Hepburn; sidstnævnte rolle havde han også spillet på Broadway.

Han har fået to stjerner på Hollywood Walk of Fame.

Eksterne henvisninger 

 
 

Skuespillere fra England
Briter i 1900-tallet
Oscar for bedste mandlige hovedrolle
Hollywood Walk of Fame
Wendy Hiller

Dame Wendy Margaret Hiller (15. august 1912 i Bramhall i Cheshire i England – 14. maj 2003 i Beaconsfield, Buckinghamshire i, England) var en engelsk skuespiller.

Hun havde store roller på scenen i London og New York, særligt i moderne stykker. Hun filmdebuterede i 1937 og fik et gennembrud som Eliza i Gabriel Pascals filmatisering af George Bernard Shaws Pygmalion (1938). Hun fulgte op med titelrollen i filmversionen af Major Barbara (1941). Mellem store sceneroller gjorde hun sig bemærket med betydelige indsatser i film som Separate Tables (Fra bord til bord, 1958; Oscar-pris), Sons and Lovers (Sønner og elskere, 1960), A Man for All Seasons (Mand til alle tider, 1966) og The Lonely Passion of Judith Hearne (Judith Hearnes hemmelige lidenskab, 1987).

Eksterne henvisninger 

 
 
 

Skuespillere fra England
Oscar for bedste kvindelige birolle
Knusum Kranikum

Knusum Kranikum er en fantasyroman af Dennis Jürgensen, hvor forfatteren blander genrene fantasy og horror. Bogen er første bog i serien kaldet Krøniker fra Kvæhl.

Handling

Kvæhl har før været et dejlig harmonsk sted med alle væsener. Men nu hvor vampyrdæmonen Knusum Kranikum har overtaget tronen på Sylegården, skaber stedet skræk og rædsel. Knusum vil gerne være udødelig, så han har derfor sendt bud efter heksen. Hun har en bryg, men der skal bruges to bestemte menneskebørn, fra menneskeverden, så derfor giver heksen dem evnen at transportere til Kvæhl ved at lægge hænderne mod hinanden.Arnold har en mistanke om hans forældre vil myrde ham, fordi han skal have en lillesøster, så er der nemlig ikke plads til ham. Han møder på skolen Catherina når de prøver at få døren op, lægger Catherina og Arnold hånden mod glasruden, og der kommer en særlig kraft igennem dem. Da de slipper, er ruden helt sort der hvor deres hænder var. Efter skole bliver de begge irriteret af en bi, en grøn bi. De begge to var gået gennem parken, og de tror det er en dræberbi. Mens de vifter rundt efter bien, går Arnold og Catherina ind i hinanden. Pludselig befinder de sig i Kvæhl med vampyrtrolde i hælene. 

Bøger af Dennis Jürgensen
Litteratur i 1988